EFTAN VALVONTAVIRANOMAISEN DELEGOITU PÄÄTÖS,

annettu 13 päivänä huhtikuuta 2021,

Norjan taudista vapaan aseman tunnustamisesta pienmärehtijöiden Brucella melitensis -taudin osalta [2021/1331]

EFTAN VALVONTAVIRANOMAINEN, joka

ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen pöytäkirjassa nro 1 olevan 1 artiklan 2 kohdan ja 3 artiklan,

ottaa huomioon Euroopan talousalueesta tehdyn sopimuksen, jäljempänä ’ETA-sopimus’, liitteessä I olevan I luvun 4.1 osan 2 kohdassa tarkoitetun säädöksen

neuvoston direktiivi 91/68/ETY, annettu 28 päivänä tammikuuta 1991, eläinten terveyttä koskevista vaatimuksista yhteisön sisäisessä lampaiden ja vuohien kaupassa, jäljempänä ’direktiivi 91/68/ETY’,

sellaisena kuin se on muutettuna ja mukautettuna ETA-sopimuksen liitteessä I tarkoitetuilla erityisillä mukautuksilla ja alakohtaisilla mukautuksilla, ETA-sopimuksen pöytäkirjassa 1 olevalla 4 kohdan d alakohdalla ja erityisesti direktiivin 91/68/ETY 15 artiklan 1 ja 2 kohdalla ja sen liitteessä A olevan 1 luvun II osan 1 kohdalla,

sekä katsoo seuraavaa:

Norjan elintarviketurvallisuusviranomainen, jäljempänä ’NFSA’, pyysi 25 päivänä marraskuuta 2020 päivätyllä kirjeellä (asiakirja nro 1166399), jäljempänä ’pyyntö’, että EFTAn valvontaviranomainen, jäljempänä ’valvontaviranomainen’, tunnustaa Norjan virallisesti vapaaksi Brucella melitensis -taudista norjalaisten pienmärehtijöiden osalta. Pyynnön mukana toimitettiin Norjan eläinlääketieteenlaitoksen raportti, jonka tarkoituksena oli osoittaa Norja vapaaksi lampaiden ja vuohien Brucella melitensis -taudista direktiivin 91/68/ETY vaatimusten mukaisesti (asiakirja nro 1166397).

Valvontaviranomainen pyysi 18 päivänä joulukuuta 2020 päivätyllä sähköpostiviestillä (asiakirja nro 1171269) NFSA:lta lisätietoja pyynnön oikeusperustasta.

Norjan maatalous- ja elintarvikeministeriö, jäljempänä ’ministeriö’, vastasi valvontaviranomaisen lisätietopyyntöön 5 päivänä tammikuuta 2021 päivätyllä kirjeellä (asiakirja nro 1171267), jonka liitteenä oli 21 päivänä joulukuuta 2020 päivätty NFSA:n kirje (asiakirja nro 1171265), jossa todetaan, että pyynnön oikeusperusta oli direktiivin 91/68/ETY liitteessä A olevan 1 luvun II osan 1 kohdan a alakohta tai vaihtoehtoisesti 1 kohdan b ja c alakohta.

Direktiivin 91/68/ETY liitteessä A olevan I luvun II osan 1 kohdassa säädetään, että jäsenvaltio voidaan tunnustaa luomistaudista virallisesti vapaaksi, jos

Valvontaviranomainen tutki tiiviissä yhteistyössä Euroopan komission kanssa Norjan toimittamia tietoja mutta ei pystynyt päättelemään niiden perusteella, että direktiivin 91/68/ETY liitteen A 1 luvun II osan 1 kohdan a alakohdassa säädetyt edellytykset täyttyisivät. Sen vuoksi valvontaviranomainen tarkasti, täyttyivätkö direktiivin 91/68/ETY liitteen A 1 luvun II osan 1 kohdan b alakohdassa säädetyt edellytykset.

Valvontaviranomainen pyysi 28 päivänä tammikuuta 2021 päivätyllä kirjeellä (asiakirja nro 1172699) ministeriötä vahvistamaan, että pienmärehtijöiden rokottaminen luomistautia vastaan on ollut kiellettyä Norjassa vähintään kolmen viime vuoden ajan.

Ministeriö vastasi valvontaviranomaisen vahvistuspyyntöön 23 päivänä helmikuuta 2021 päivätyllä kirjeellä (asiakirja nro 1182614), jonka liitteenä oli NFSA:n kirje (asiakirja nro 1182612), jossa vahvistetaan, että pienmärehtijöiden rokottaminen luomistautia vastaan on ollut kiellettyä Norjassa vähintään kolmen viime vuoden ajan.

Valvontaviranomainen on tiiviissä yhteistyössä Euroopan komission kanssa tutkinut kaikki Norjan toimittamat asiaa koskevat asiakirjat ja katsoo näiden tietojen perusteella, että direktiivin 91/68/ETY liitteen A 1 luvun II osan 1 kohdan b alakohdassa säädetyt edellytykset, joiden on täytyttävä, jotta Norja voidaan tunnustaa virallisesti vapaaksi pienmärehtijöiden Brucella melitensis -taudista, täyttyvät.

Valvontaviranomainen toimitti delegoidulla päätöksellä N:o 20/21/KOL (asiakirja nro 1174462) päätösluonnoksen asianmukaisesti EFTAn eläinlääkintä- ja kasvinsuojelukomitealle, jäljempänä ’komitea’, direktiivin 91/68/ETY liitteen A 1 luvun II osan 1 kohdan c alakohdan ja 15 artiklan mukaisesti. Komitea hyväksyi päätösluonnoksen. Näin ollen päätösluonnos on komitean lausunnon mukainen,

ON HYVÄKSYNYT TÄMÄN PÄÄTÖKSEN:

1 artikla Norjan taudista vapaa asema pienmärehtijöiden Brucella melitensis -taudin osalta on tunnustettu.

2 artikla Tämä päätös tulee voimaan sen allekirjoittamispäivänä.

3 artikla Tämä päätös on osoitettu Norjalle.

4 artikla Tämä päätös on todistusvoimainen englannin kielellä.